open-index/open-wikipedia-markdown huggingface dataset:
סאלר (גבינה)

ממוזער|350x350 פיקסלים|גלגל של סאלר
**סאלר** (בצרפתית: **Salers**) היא גבינה צרפתית חצי קשה שמקורה ב-Salers, באזור הוולקני של הרי קנטל של המאסיף סנטרל (Massif Central), מחוז אוברן (Auvergne), מרכז צרפת. זוהי גבינה דחוסה, לא מבושלת, עשויה לפעמים מחלב פרה מזן Salers (אז היא נקראת "גבינת סאלר מסורתית"), בין 15 באפריל ל-15 בנובמבר.

צורתה עגולה, מיוצרת בגלגלים במשקל של כ-40 ק"ג כך אחד. הגבינה מיושנת במערות בטמפרטורות הנעות בין 6–12 מעלות צלזיוס לפחות שלושה חודשים, ועד 45 חודשים.

ה-**Salers de Buron Traditional** מיוצרת רק בבקתות אבן (הנקראות בירון באוברן) בחודשי הקיץ מחלב אך ורק מהפרה של גזע סאלר. הגבינה חייבת להיעשות בג'רל העץ המסורתי. מומלץ לאכול אותה בין ספטמבר למרץ, לאחר זמן יישון של תשעה חודשים, אבל היא גם מצוינת כל השנה.

## היסטוריה
סאלר מיוצרת מאז ימי קדם. לפי הערכות, היא מיוצרת באזור זה במשך 2,000 שנים לפחות. סאלר הגיעה לגדולה כאשר המרשל אנרי דה לה פרטה-סֶנֶטֶר  (1600–1681) הגיש אותה לשולחנו של לואי הארבעה עשר, מלך מצרפת. סנטר אחראי גם על הצגת סן-נקטר וקנטל על השולחן המלכותי.

סאלר נהנית מהסמכת כינוי מקור מבוקר (AOC) מאז 1961.

יצרני סאלר מסורתיים הופכים ליותר ויותר נדירים, ובימינו נותרו פחות מ-100 יצרני בית חווה. 1,112 טון סאלר יוצרו בשנת 1998 (עליה של 15.1% מאז 1996); הכל מיוצר בחוות מקומיות מחלב לא מפוסטר.

סאלר דומה לגבינת קנטל, המופקת מחלב פרות זהה כשהן ניזונות מחציר בחודשי החורף של השנה.

## קישורים חיצוניים

## הערות שוליים

קטגוריה:אוברן
קטגוריה:גבינות צרפתיות
דנה ברגר (אלבום)

**דנה ברגר** הוא אלבום הבכורה של הזמרת-יוצרת הישראלית דנה ברגר שפורסם ב-1 באוקטובר 1994, בהוצאת חברת התקליטים NMC.

## רקע
בדצמבר 1992 הוציאה ברגר את הדואט "אל תוותרי עלי" ביחד עם רפי אדר, כחלק מהאלבום שלו, "הלב המלא של קונטינקה" (1994).

במסגרת העבודות על האלבום, ברגר שיתפה פעולה עם הזמרת והמלחינה ורד קלפטר בלחן מספר שירים, ועם המוזיקאים ג'וני שועלי, ברי סחרוף, עודד פרח ורע מוכיח. סגנון האלבום היה רוק "כסחני" ו"פראי" למדי, עם טקסטים קשים וחריפים, והשירים הבולטים מתוכו הם "מלך", "והלב שלי ריק" ו"מה יישאר לי בסוף". גם תמונתה של ברגר המופיעה בצד האחורי של העטיפה כשהיא מדממת מהאף דימתה את האווירה המוזיקלית באלבום, שנכשל מבחינה מסחרית.

באמצע שנות ה-90 נהנתה ברגר מפופולריות גוברת. על אף שהוציאה רק אלבום אחד בין 1994 ל-1998 ואלבומה השני פשוט להיות (1998) פורסם בהמשך.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1994
קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
Relax

"**Relax**" הוא סינגל הבכורה של להקת הסינת'-פופ הבריטית פרנקי הולך להוליווד. הסינגל יצא ב-24 באוקטובר 1983 בהוצאת חברת התקליטים ZTT רקורדס. השיר נכתב על ידי פיטר גיל, הולי ג'ונסון, בריאן נאש ומארק או'טולה, והופק על ידי טרבור הורן.

## מחלוקת
ב-11 בינואר 1984, התקליטן והעיתונאי הבריטי, מייק ריד , הודיע כי הוא מסרב להשמיע על השיר בתוכנית הבוקר שלו ב-BBC Radio 1, בטענה כי השיר "מגונה בעליל". ה-BBC קיבל את הטענה, ואסר על השמעה השיר בכל תוכניות הרדיו, למעט בתוכניות הלילה. כמו כן, בשל העובדה כי ה-BBC אסר על השמעתו של השיר, כאשר הגיעו למקום הראשון במצעד הסינגלים הבריטי, הלהקה לא הופיעה עם השיר ב-*[[Top of the Pops]]*, ובמקומם במהלך ההכרזה על השיר במקום הראשון, הוצגה תמונת סטילס של הלהקה, וכן הופיעו במקומם אמנים ששירם לא הגיעו למקום הראשון.

ה-BBC חטף ביקורת על איסור השמעת השיר, במיוחד בהתחשב בכך שתחנות רדיו וטלוויזיה מסחריות אחרות בבריטניה עדיין השמיעו את השיר. מאוחר יותר, במהלך 1984, הוסר האיסור והשיר הופיע במהדורת חג המולד של *Top of the Pops* וכן במצעד הסינגלים הנמכרים ביותר של השנה של BBC Radio 1.

## מיקומי שיא

### Relax '93

## נתוני מכירות

## ראו גם
* צנזור שירים על ידי ה-BBC

## לקריאה נוספת

* 


## קישורים חיצוניים

## הערות שוליים

קטגוריה:סינגלים שהגיעו למקום הראשון במצעד הסינגלים הבריטי
קטגוריה:מחלוקות סביב טענות לתועבה במוזיקה
קטגוריה:מחלוקות הקשורות ללהט"ב במוזיקה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בפינלנד
קטגוריה:שירים שצונזרו על ידי ה-BBC
קטגוריה:שירי להט"ב
קטגוריה:סינגלים מ-1984
קטגוריה:סינגלי בכורה מ-1983
קטגוריה:שירי דאנס-פופ
קטגוריה:שירים באנגלית
קטגוריה:סינגלים שהגיעו למקום הראשון בצרפת
קטגוריה:שירי פרנקי הולך להוליווד
פשוט להיות

**פשוט להיות** הוא אלבום האולפן השני של הזמרת-יוצרת הישראלית דנה ברגר שפורסם ב-1 ביולי 1998, בהוצאת חברת התקליטים NMC.

## רקע
ביולי 1998, ארבע שנים מאז הוציאה את אלבום הבכורה שלה, דנה ברגר, הוציאה ברגר את אלבום האולפן השני שלה, פשוט להיות, בהפקת יובל שפריר. אלבום זה התאפיין בשירים רכים הרבה יותר מאשר באלבומה הקודם. בין השירים הבולטים בו ניתן למנות את "רחוק מהמציאות", "חמימות חולפת", "בוא וניסע מכאן" ו"מחכה לו". גם באלבום זה שיתפה פעולה עם אמנים אחרים, בהם שוב ורד קלפטר ותורן וכן יהודה עדר והקלידן אייל קליין. האלבום זכה להצלחה רבה ולווה במספר הופעות מוצלחות. לצד האלבום הופיעה ברגר בפרויקטים מוזיקליים ופסטיבלי מוזיקה וילדים שונים. באותה השנה שרה ברגר קולות רקע לנעימת הפתיחה של הסדרה "טירונות" (1998–2001).

## רשימת רצועות

## קישורים חיצוניים

## הערות שוליים

קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
אל-ע'רביה

**אל-ע'רביה** (בערבית: **محافظة الغربية**, "המחוז המערבי") הוא מחוז במצרים. הוא ממוקם בצפון המדינה, דרומית למחוז כפר א-שיח', ומצפון למחוז אל-מנופיה. בירת המחוז היא טנטא, שנמצאת 90 ק"מ צפונית לקהיר, ו-120 ק"מ דרום-מזרחית לאלכסנדריה. העיר הגדולה ביותר באל-ע'רביה היא אל-מחלה אל-כוברא. השטח הכולל של אל-ע'רביה הוא 1,942 קמ"ר.

## יישובים
המחוז מחולק למספר יישובים, בינואר 2023, אומדן אוכלוסיית המחוז היה 5,483,000 תושבים.

## היסטוריה
השם של אל-ע'רביה הוא מונח בערבית שפירושו "המערבי" או "הצד המערבי". במאה ה-13, המחוז כלל 165 כפרים. הגאוגרף בן המאה ה-15, אל-קלקשנדי, מתאר את המחוז כפורה ומשגשג.

עד 1836, אל-מחלה אל-כוברא הייתה בירת המחוז. לאחר מכן הוחלפה על ידי העיר טנטא.

בתקופה המודרנית, המחוז בולט בגידול כותנה ותעשיית הטקסטיל שלו.

## אוכלוסייה
ב-1960, מנה המחוז 1,815,000 תושבים. על פי הערכות אוכלוסייה, בשנת 2015 רוב התושבים בנפה התגוררו באזורים כפריים, עם שיעור עיור של 30.0% בלבד. מתוך מספר מוערך של 4,751,865 תושבים המתגוררים במחוז, 3,324,630 מהתושבים התגוררו באזורים כפריים לעומת 1,427,235 בלבד המתגוררים באזורים עירוניים.

## פרויקטים ותוכניות
ב-2016, שווייץ התחייבה לממן תוכנית לניהול פסולת מוצקה באל-ע'רביה, פרויקט בשיתוף המשרד המצרי לאיכות הסביבה שהסתיים ב-2021. התוכנית הלאומית לניהול פסולת מוצקה (NSWMP) כללה בניית תשתיות חדשות, כמו גם הרחבה ושיפור של מתקנים קיימים לטיפול בפסולת, הטמנה ומחזור.

## קישורים חיצוניים

* 
* חדשות אל וואטן של מחוז אל-ע'רביה
* 

## הערות שוליים

קטגוריה:מצרים: מחוזות
מפלגת סמג'וואדי

**מפלגת סמג'וואדי** (בהינדי: **समाजवादी पार्टी**; בתעתיק: המפלגה הסוציאליסטית) היא מפלגה פוליטית בהודו שמרכזה באוטר פרדש.

## היסטוריה
מפלגת סמג'וואדי הוקמה על ידי מולאיאם סינג ידאב באוקטובר 1992, שפרש מסמג'אוודי ג'נטה דאל , אליה הצטרף כשמפלגת ג'נטה דאל התפלגה ב-1991.

לקראת הבחירות באוטר פרדש ב-1993 הקים ידאב קואליציה בין מפלגתו ומפלגת בהוג'אן סמג' הדלית, ויחד עם תמיכת האוכלוסייה המוסלמית באוטר פרדש, שחשה נרדפת בעקבות הריסת מסגד באבור בידי לאומנים הינדואים ב-1992, הצליחה המפלגה לזכות ברוב באספה המחוקקת של אוטר פרדש. הקואליציה החזיקה מעמד כשנה ומחצה, אך התמוטטה כשקומארי מאיאוואטי, מנהיגת בהוג'אן סמג', פרשה והקימה קואליציה חילופית בתמיכת מפלגת העם ההודית, דבר שהפך את המפלגות ליריבות חריפות.

בבחירות ללוק סבהה ב-1996 זכתה המפלגה ב-16 מושבים, והצטרפה לקואליציה שבהנהגת מפלגת ג'נטה דאל, ונשיא המפלגה מולאיאם סינג ידאב שימש כשר ההגנה במהלך שתי ממשלותיה מ-1996 עד 1998.

לאחר הבחירות באוטר פרדש ב-2002 הייתה המפלגה לגדולה ביותר באספה, אך לא עלה בידה להקים קואליציה עד לאחר נפילת קואליציית בהוג'אן סמג'-מפלגת העם ההודית באוגוסט 2003. ב-2007 שבה לאופוזציה לאחר ניצחון בולט של בהוג'אן סמג'.

בבחירות באוטר פרדש ב-2012 זכתה המפלגה לרוב מוחלט, והקימה ממשלה ללא צורך בקואליציה. נשיא המפלגה מולאיאם סינג ידאב ויתר על תפקיד ראש השרים, אותו מילא בנו אקילש ידאב . המפלגה הובסה כליל בבחירות באוטר פרדש ב-2017, בהם זכתה ב-47 מושבים בלבד, ובבחירות ב-2022 גדלה במקצת.

## אידאולוגיה
מייסד המפלגה, מולאיאם סינג ידאב, ראה במנהיג הסוציאליסטי ראם מנהור לוהיה  את הגורו הפוליטי שלו, ובמידה מסוימת מייצגת המפלגה את המסורת הסוציאליסטית של אוטר פרדש. המפלגה העצבה כמפלגה אנטי-מפלגת העם ההודית ואנטי-קונגרס כאחת.

ב-1998 ו-1999 התקרבה המפלגה לקונגרס הלאומי ההודי, אך סירבה לתמוך בסוניה גנדי לראשות הממשלה, בעקבות היותה לא-הודית במוצאה. ב-2003 חלה התרופפות נוספת בעמדתה, והמפלגה הייתה מוכנה לקבל את סוניה כראש ממשלת הודו.

## תוצאות בחירות

המפלגה מיוצגת באספה המחוקקת של מאדהיה פרדש, האספה המחוקקת של גוג'ראט והאספה המחוקקת של מהאראשטרה, אך אינה מהווה כוח פוליטי בולט באף אחת מהן.

## קישורים חיצוניים

* 

## הערות שוליים

קטגוריה:הודו: מפלגות
קטגוריה:אוטר פרדש: פוליטיקה
קטגוריה:מפלגות שהוקמו ב-1992
קטגוריה:מפלגות סוציאליסטיות
סן-נקטר (גבינה)

גבינת **סן-נקטר** (בצרפתית: **Saint-Nectaire**) היא גבינה צרפתית המיוצרת באזור אוברן שבמרכז צרפת.

הגבינה מיוצרת באוברן לפחות מאז המאה ה-17.

## היסטוריה
עד המאה ה-17, גבינת סן-נקטר הייתה גבינת חווה ויוצרה בעיקר על ידי נשים. היא נקראה גם "גבינת שיפון", שכן היא התיישנה על שיפון. היא ידועה במשחה הקרמית והשמנונית של תוך הגבינה ובטעם אגוזי לוז. היא הוצגה לחצרו של לואי הארבעה עשר, מלך צרפת על ידי מרשל צרפת אנרי דה לה פרטה-סֶנֶטֶר  (1600–1681), שם זכתה הגבינה מייד להיות הגבינה המועדפת על המלך. בשנת 1768, היא כבר זכתה להכרה רחבה, כאשר לגראנד ד'אוסי  תיאר את הגבינה בסיפור על נסיעתו לאוברן:

סנטר היה האחראי גם על הצגת הגבינות קנטל וסאלר בפני החצר המלכותית.

## תיאור
גבינה זו היא גבינה לא מבושלת עם תוך של משחה דחוסה, עשויה מחלב פרה, בעיקר של הגזעים הולשטיין ומונטבליארד ולפעמים סאלר. יש לה צורה גלילית, היא בערך 20–24 ס"מ ברוחב, ו-3–5 ס"מ בגובה. היא אף פעם לא שוקלת יותר מ-1.85 ק"ג. ה-"petit-Saint-Nectaire" היא 12–14 ס"מ ברוחב, 4.5-3.5 ס"מ בגובה ומשקלה אינו עולה על 650 גרם. לגבינה יש קליפה דומה משני הצדדים, עם מעט עובש - תלוי בת כמה הגבינה. הקליפה יכולה להיות לבנה, חומה או אפורה, ועם כתמים כתומים, צהובים או אדומים. אם לגבינה יש צבע אחיד, אי אפשר למכור אותה כגבינת סן-נקטר. בגבינה מינימום 45 גרם שומן לכל 100 גרם גבינה לאחר שהגבינה מיובשת. הגבינה המעודנת השלמה חייבת להכיל פחות מ-50% שומן מתכולת החומר היבש. לאחר החיתוך, לבן-נקטר יש כאמור תוך של משחה רכה, נוזלית וריח חריף (מצחין), והיא בצבע שמנת. בטעמה יש רמז של אגוזי לוז, בשל הפלורה הארומטית שבה הגבינה מתיישנת.

## טריטוריה
הגבינה מיוצרת באזור עשב וקרקע געשית, סביב ה-Pays des Monts-Dore. האזור המורשה לייצר סן-נקטר כולל בסך הכל 72 כפרים, 52 מהם נמצאים ב-Puy-de-Dome (כולל הכפר Saint-Nectaire) ו-20 מהם בקנטאל.

## כינוי מקור
לסן-נקטר יש הסמכת כינוי מקור מבוקר (Appellation d'origine contrôlée - AOC), הסמכה הניתנת למוצרים חקלאיים צרפתיים המבוססת על סט של סטנדרטים מוגדרים בבירור. לדוגמה, היא חייבת להיות עשויה מחלב פרה באזור תחום ספציפי באזור מונטס דור. הכינוי הוכר לראשונה ברמה הלאומית וקיבל מעמד של AOC בשנת 1955.

## ייצור
הסן-נקטר הייתה החווה הראשונה בצרפת עם כינוי מקור. מבחינת נפח, מייצרים ממנה 6,500 טון בשנה, ומספר יצרני החווה מסתכם ב-240 חקלאים. יתרה מכך, תעשיות החלב ומפעלי הגבינות מייצרים 7,000 טון נוספים. בסך הכל יוצרו ב-2007 13,500 טון מהגבינה הזו.

## גסטרונומיה
הגבינה יכולה להתאים לכל סוג של ארוחה. ניתן להשתמש בה בטארטים, פשטידות ולחמניות.

## ראו גם
* רשימת גבינות צרפתיות

## קישורים חיצוניים

* אתר צרפתי על סון-נקטר
* האתר הרשמי של סן-נקטר
## הערות שוליים

קטגוריה:גבינות צרפתיות
משהו אמיתי בעיניים

"**משהו אמיתי בעיניים**" הוא שיר של הזמר הישראלי ששון איפרם שאולוב, שיצא לאור כסינגל ב-30 בינואר 2023. את השיר כתב והלחין שאולוב והפיק מאיר משעלי.

## הצלחה מסחרית
השיר נכנס למקום ה-84 במצעד "היטליסט" של מאקו ב-25 באפריל 2023. בנובמבר 2023, בצל מלחמת חרבות ברזל, נכנס השיר לעשירייה הפותחת במצעד ובשיאו הגיע למקום השלישי. במצעד העשירייה של כאן גימל, שהתקיים ב-23 בנובמבר, לאחר הפסקה בעקבות המלחמה, נכנס השיר למקום השמיני, והיה לשירו הראשון של שאולוב שנכנס למצעד. בשיאו, הגיע למקום החמישי. נכון לספטמבר 2025 לשיר יש למעלה מ-34 מיליון צפיות ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ששון איפרם שאולוב
קטגוריה:שירים בעברית
קטגוריה:בלדות פופ
מקונה (גבינה)

גבינת **מקונה** (בצרפתית: **Maconnais**) היא גבינה קטנה המיוצרת בחבל הצרפתי בורגון.

## מאפיינים
היא עשוי מחלב עיזים או משילוב של חלב עיזים וחלב פרה. מקונה קיבלה הסמכת כינוי מקור מבוקר (AOC) בשנת 2005.

מקונה טיפוסי הוא חרוט קטום ברוחב של כ-4–5 ס"מ ובעובי 3–4 ס"מ, במשקל 50–65 גרם. 

## ייצור

## קישורים חיצוניים

## הערות שוליים

קטגוריה:גבינות צרפתיות
קטגוריה:גבינות עיזים
תוך כדי תנועה (אלבום של דנה ברגר)

**תוך כדי תנועה** הוא אלבום האולפן הרביעי של הזמרת-יוצרת הישראלית דנה ברגר שפורסם ב-11 בפברואר 2003, בהוצאת חברת התקליטים NMC.

## רקע
בפברואר 2003 הוציאה ברגר את אלבומה הרביעי, תוך כדי תנועה, בהפקתו המוזיקלית של עופר מאירי. בין השירים הבולטים מאלבום זה ניתן למנות את "בא והולך" (אותו כתבה לבן זוגה, עדי שרון), "תוך כדי תנועה", "גן מאיר" ו"חמש בבוקר". בעקבות האלבום זכתה ברגר פעם נוספת בתואר "זמרת השנה" במצעד הפזמונים השנתי של רשת ג'. בעקבות לידת בתה, החליטה ברגר, לצמצם את פעילותה בתחום המוזיקה. אף על פי כן, השתתפה באותה שנה במחלוקת בנוגע לזכויות היוצרים בין אמנים רבים ותחנת הרדיו גלי צה"ל.

במהלך יציאת האלבום הקליטה ברגר גם את "רגע לפני" שבוצע במקור בידי עדנה לב ולהקת פיקוד הצפון.

## רשימת רצועות

## קישורים חיצוניים

## הערות שוליים

קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
סלסט מלוי

**סלסט מלוי** (באנגלית: **Celeste Maloy**; נולדה ב-22 במאי 1981) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס השני של מדינת יוטה. מלוי, חברת המפלגה הרפובליקנית, עבדה טרם שירותה בקונגרס האמריקאי כיועצת המשפטית הראשית של חבר בית הנבחרים כריס סטיוארט וכסגנית התובע המחוזי במחוז וושינגטון שביוטה.

## ביוגרפיה
מלווי נולדה בסידר סיטי שביוטה, וגדלה במבנה יביל עם חמישה אחים בהייקו שבנבדה. אמה עבדה בחברת "Avon" ואביה היה לוחם אש בהתנדבות. היא השלימה את לימודיה התיכוניים בתיכון פאהרנגט ואלי השוכן באלאמו. לאחר מכן עבדה מלוי באוניברסיטת דרום יוטה, שם השלימה לימודי תואר ראשון בחקלאות. היא בעלת תואר שני במשפטים מבית הספר למשפט ע"ש ג'. רובן קלארק של אוניברסיטת בריגהאם יאנג משנת 2015. במשך 11 שנים עבדה כשומרת קרקעות בשירות שימור משאבי הטבע ביוטה.

לאחר לימודי המשפטים שלה עבדה מלוי במחוז וושינגטון שביוטה כסגנית התובע המחוזי, והתמחתה בדיני קרקעות ציבוריים הקשורים למדיניות קרקע ומים. היא טענה בשם בעלי קרקעות תושבי יוטה בפני ועדת המשנה לפיקוח וחקירות של בית הנבחרים של ארצות הברית. מלוי המשיכה לעבוד בתחומי זכויות קרקע וחזקה עם איגוד מחוזות יוטה וסניף שירות המים במחוז וושינגטון. עבודתה כסגנית התובע המחוזי הובילה אותה לממשק תכוף עם כריס סטיוארט, נציג מחוז הקונגרס השני של יוטה בקונגרס, ובשנת 2019 שכר אותה סטיוארט כיועצתו המשפטית בלשכתו המחוזית ובמשרדו בגבעת הקפיטול.

לאחר שכריס סטיוארט הכריז על פרישתו מהחיים הפוליטיים בעקבות בעיות הבריאות של רעייתו, הכריזה מלוי ביוני 2023 על התמודדותה אל בית הנבחרים האמריקאי במחוז הקונגרס השני של יוטה. סטיוארט תמך פומבית במלוי והעניק לה את חסותו בבחירות המיוחדות לאחר ש-13 מתמודדים רצו להחליפו בבחירות המקדימות של המפלגה הרפובליקנית.

ב-24 ביוני 2023 זכתה מלוי במועמדות מפלגתה בכנס של המפלגה הרפובליקנית ביוטה, אך עדיין נאלצה לעמוד בפני בחירות מקדימות לאחר ששני מועמדים אחרים אספו מספיק חתימות כדי לכפות על המפלגה פריימריז. ב-6 בספטמבר זכתה בפריימריז זה. ב-21 בנובמבר אותה שנה ניצבה בפני קת'לין רייבה, חברת הסנאט של יוטה ומועמדת המפלגה הדמוקרטית, וגרפה 57% מקולות הבוחרים. ב-28 בנובמבר 2023 הושבעה לתפקיד בידי יושב ראש בית הנבחרים של ארצות הברית מייק ג'ונסון.

## קישורים חיצוניים

* 

* 

## הערות שוליים

קטגוריה:אמריקאים ילידי יוטה
קטגוריה:בוגרות אוניברסיטת בריגהאם יאנג
קטגוריה:בוגרי אוניברסיטת בריגהאם יאנג
קטגוריה:תובעות אמריקאיות
קטגוריה:חברי בית הנבחרים של ארצות הברית מיוטה
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1981
קטגוריה:אמריקאים שנולדו ב-1981
עמוס נאמן

**עמוס נאמן** (נולד ב-29 בפברואר 1968) הוא מומחה לאורולוגיה ילדים.  

נאמן יליד מושב שיתופי מולדת בעמק יזרעאל. בוגר בית ספר יסודי "בארי" בראשון לציון, בוגר בית ספר תיכון גימנסיה-ראלית בראשון לציון.

בין השנים 1974–1978 התגורר עם משפחתו בוושינגטון ובטורונטו במסגרת שליחות דיפלומטית.

בין השנים 1986–1990 שרת בצה"ל בתפקיד קרבי בחיל התותחנים. בין שאר תפקידיו היה מ"פ טירונים ומפקד קורס תותחן. שירת במילואים עד ששוחרר מצה"ל ב-2018. תפקידו האחרון היה יושב ראש ועדת קביעת פרופילים בלשכת גיוס טבריה.

בין השנים 1991–1997 למד בבית הספר לרפואה בפקולטה לרפואה ע"ש ברוך רפפורט ברמב"ם וסיים בהצטיינות.

מתגורר בקריית טבעון.

## קריירה
בין השנים 1998–2006 התמחה נאמן בכירורגיה אורולוגית ילדים, במרכז רפואי כרמל .

בין השנים 2007-2006 יצא להשתלמות עמיתים בבית החולים לילדים ע"ש אלפרד דו פונט  בוילמינגטון, התמחה בניתוחים לאפארוסקופיים זעיר-פולשניים ואורולוגית ילדים. במסגרת זו התמחה בניתוחים מורכבים למומים מולדים בדרכי השתן והמין.

בין השנים 2008–2016 כיהן נאמן כאחראי שרות אורולוגית ילדים בבית חולים מאיר כפר-סבא.

בין השנים 2009–2022 עבד ביחידת אורולוגית ילדים בבית חולים אסף הרופא.

מפברואר 2023 החל במחלקה האורולוגית בבית חולים מאיר כפר-סבא 

## פעילות אקדמית
נאמן שימש כיושב ראש חוג לאורולוגית ילדים מטעם הר"י בין השנים 2012–2017, במסגרת תפקידו יזם וארגן מספר מפגשים ארציים ובין-לאומיים.

החל משנת 2021 פרופ' נאמן משתתף בוועדות של מכון MOR לקבלת סטודנטים לפקולטה לרפואה.

בין פעולותיו האקדמיות משמש כמדריך סטודנטים לרפואה בפקולטה לרפואה ובלימודים הקליניים.

בשנת 2015 מונה כמרצה בפקולטה לרפואה באוניברסיטת תל אביב

## יזמות
* בין השנים 2015–2017 שימש כיזם שותף וכמנהל רפואי של סטארט-אפ העוסק בפיתוח התקן הדמיה טכנולוגי פורץ דרך בתוך שלפוחית השתן לצורך מעקב אחר סרטן שלפוחית השתן.
* רשם פטנט למניעת הידבקות חיידקים על גופים זרים בדרכי השתן שפורסם בכתב העת British Journal of Urology.

## חברות באיגודים מקצועיים
* איגוד האורולוגים הישראלי (IUA)
* איגוד האורולוגים האירופאי (EAU)
* האיגוד האמריקאי לאורולוגיה אונקולוגית (ESPU)
* החברה האירופאית לאורולוגיה ילדים, (European society of pediatric Urologists)

## אקדמיה
* חבר בחוג לכירורגיה, בבית הספר לרפואה באוניברסיטת תל אביב.
* שותף לכתיבת  פרסומים מדעיים בכתבי עת בין לאומיים.
* משמש כסוקר במספר עיתונים רפואיים בתחום האורולוגיה.

## ממחקריו של נאמן
* 
* 
* 
* 
* 
* 

## חיים אישיים
נאמן נשוי ואב לשניים, מתגורר עם משפחתו ברמת השרון.

## קישורים חיצוניים
* פרופ' נאמן: סרטונים ביוטיוב

## הערות שוליים

קטגוריה:אורולוגים ישראלים
קטגוריה:מנתחי ילדים ישראלים
קטגוריה:בוגרי בית ספר בארי (ראשון לציון)
קטגוריה:בוגרי הגימנסיה הריאלית
קטגוריה:בעלי תואר דוקטור לרפואה מאוניברסיטת תל אביב
קטגוריה:סגל אוניברסיטת תל אביב: רפואה
קטגוריה:סגל מרכז רפואי מאיר
קטגוריה:סגל המרכז הרפואי שמיר
קטגוריה:מולדת (מושב): אישים
קטגוריה:רמת השרון: אישים
קטגוריה:ישראלים שנולדו ב-1968
יום יום (אלבום)

**יום יום** הוא אלבום האולפן החמישי של הזמרת-יוצרת הישראלית דנה ברגר שפורסם ב-2 באפריל 2006, בהוצאת חברת התקליטים NMC.

## רקע
באפריל 2006 יצא אלבום האולפן החמישי של ברגר, יום יום, הפעם בהפקתו המוזיקלית של לואי להב. בחלק משירי האלבום השתתפה בכתיבה צרויה להב. בין השירים הבולטים מאלבום זה ניתן למנות את "מותר", ו"חרותי". באותה שנה החלה ברגר לדגמן בעבור מותג האופנה "צווארון לבן". בשנים 2007–2008 שיחקה ברגר בסדרת הדרמה לילדים ונוער "האי". ברגר ביצעה את שיר הנושא של הסדרה, "כאילו אין מחר", וגם המשיכה במשחק בעונתה השנייה של הסדרה.

## רשימת רצועות

## קישורים חיצוניים

## הערות שוליים

קטגוריה:אלבומי דנה ברגר
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
פלרדון

גבינת **פלרדון** (בצרפתית: **Pélardon**), שנקראה בעבר paraldon, pélardou וגם péraudou, היא גבינה צרפתית מאזור ה-Cevennes שבאזור לנגדוק-רוסיון.

## מאפיינים
זוהי גבינה מסורתית העשויה מחלב עיזים. היא גבינה עגולה (גלילית) שהבשלה רכה מכוסה בקליפת עובש לבנה (à pâte molle à croûte fleurie – רכה עם קליפה פורחת) במשקל של כ-60 גרם, בקוטר של 60–70 מ"מ ובגובה של 22–27 מ"מ. פלארדון קיבלה הסמכת כינוי מקור מבוקר (ה-Appellation d'origin contrôlée (AOC) באוגוסט 2000.

## היסטוריה
אמנם כבר במאה ה-1 דיווח פליניוס הזקן ב**[[תולדות הטבע]]** (בלטינית: **Naturalis Historia**) שלו כי "הגבינה המוערכת ביותר ברומא, היא, בין הגבינות של המחוזות, היא זו שמגיעה מהאזור של נים, עם זאת, לא ברור שזהו פלרדון שעליו דיבר חוקר הטבע הרומי. ואכן, גם רוקפור ולגוויולה טוענות שהן המקור לביטוי זה של פליניוס. עם זאת, מבלי שהשאלה תיפתר באופן סופי, ההשערה הסבירה ביותר תהיה שזו גבינת איכרים העשויה מחלב פרה.

## ייצור

## קישורים חיצוניים

## הערות שוליים

קטגוריה:גבינות עיזים
קטגוריה:גבינות צרפתיות
תרקדי (7.10.23)

"**תרקדי (7.10.23)**" הוא שיר של הזמר הישראלי אושר כהן. השיר יצא לאור כסינגל כ-1 בנובמבר 2023, באמצעות חברות התקליטים הליקון ארומה מיוזיק ו-P.A.I. את השיר כתבו כהן והמפיק נדב "נאבי" אהרוני. השיר יצא בצל מלחמת חרבות ברזל והוקדש לנרצחים בטבח במסיבת הטבע ליד רעים.

## רקע וכתיבה
את השיר כתבו כהן ונדב "נאבי" אהרוני על הטבח במסיבת הטבע ליד רעים, שבוצע במסגרת טבח שבעה באוקטובר. לדברי כהן, השיר .

## וידאו קליפ
הקליפ הוויזואלי של השיר פורסם ב-1 בנובמבר 2023, לצד הסינגל עצמו. בקליפ מופיעים שמות נרצחי הטבח של חמאס ב-7 באוקטובר.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אושר כהן
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שנכתבו על ידי נדב אהרוני
קטגוריה:שירים שהולחנו על ידי אושר כהן
קטגוריה:שירים שהולחנו על ידי נדב אהרוני
קטגוריה:שירים שהופקו על ידי אושר כהן
קטגוריה:שירים שהופקו על ידי נדב אהרוני
קטגוריה:שירים על ריקודים
קטגוריה:שירי מלחמת חרבות ברזל
קטגוריה:הטבח בפסטיבל נובה בתרבות
קטגוריה:סינגלים בהוצאת הליקון ארומה מיוזיק
מרואל (גבינה)

גבינת **מרואל** (בצרפתית: **Maroilles**; הידועה גם בשם **Marolles**) היא גבינה מחלב פרה המיוצרת באזורי פיקארדי ונור-פה דה קאלה בצפון צרפת. שמה נובע מהכפר Maroilles באזור בו היא עדיין מיוצרת.

הגבינה נמכרת בקוביות מלבניות בודדות עם קליפה שטופה כתומה-אדומה לחה וריח חזק. צורתה בייצור המוני היא כ-13 ס"מ ריבוע ו-6 ס"מ גובה, במשקל של כ-700 גרם. בנוסף, על פי תקנות ה-AOC (כינוי מקור מבוקר) שלה, גבינות הכשירות לסטטוס AOC יכולות להיות באחד משלושת הגדלים הבאים:
* **סורבה** – 12–12.5 ס"מ ריבוע, גובה 4 ס"מ, משקל 550 גרם. הבשלה: לפחות 4 שבועות.
* **מיניון** – 11–11.5 ס"מ ריבוע, גובה 3 ס"מ, משקל 350 גרם. הבשלה: לפחות 3 שבועות.
* **קוורט** – 8–8.5 ס"מ ריבוע, גובה 3 ס"מ, משקל 180 גרם. הבשלה: לפחות שבועיים.

## היסטוריה
לעיתים קרובות מדווחים כי מרואל נוצרה לראשונה בשנת 962 על ידי נזיר במנזר מרואל . הגבינה התפשטה במהירות בכל האזור והייתה אהובה על כמה מלכים צרפתיים, כולל פיליפ השני, לואי התשיעי, שארל השישי ופרנסואה הראשון.
ממוזער|גבינת מרואל מצרפת

## ייצור
את ה"בצק" (החלב המוקרש) מעצבים וממליחים לפני שמוציאים אותו מהתבנית, ומניחים באזור ייבוש מאוורר למשך כעשרה ימים שבמהלכם מתפתח עליה ציפוי קל עדין של חיידקים. לאחר מכן מברישים את הגבינה, שוטפים ומעבירים למרתף למשך חמישה שבועות לפחות, אם כי תקופות של עד ארבעה חודשים אינן נדירות. במהלך הזמן הזה, היא מסובבת ומצוחצחת במרווחים קבועים, כדי להסיר את העובש הלבן הטבעי ובכך לאפשר לחיידקים האדומים שלה לשנות את הקליפה מצהוב לאדום.

לגבינה המוגמרת לפחות 45% שומן (מהחומר היבש), והיא מיוצרת בצורות מפוסטרת ולא מפוסטרת. מעמד AOC הוענק בשנת 1976 עם מעמד AOP (כינוי מקור מוגן) לאחר 1996. בשנת 2005 יוצרו 2,126 טון, מתוכם כ-6% הגיעו מ-10 יצרני הפרמייה (החקלאים), והיתר מיוצרת על ידי שלושת היצרנים התעשייתיים.

## גבינות דומות
מספר גבינות פחות נפוצות מיוצרות בצפון צרפת בשיטות דומות מאוד והן מופיעות לרוב ב"משפחת המרואל". אלו כוללות את באגט לאונאז (Baguette laonnaise תוצרת לאון), בולט ד'אבסנה (Boulette d'Avesnes מ-Avesnes-sur-Helpe) ועוד רבות נוספות.

## קישורים חיצוניים

## הערות שוליים

קטגוריה:גבינות צרפתיות
סל-סור-שר (גבינה)

גבינת **סל-סור-שר** (בצרפתית: **Selles-sur-Cher**; מאוית גם selles-sur-cher באותיות קטנות בצרפתית) היא גבינה צרפתית מחלב עיזים המיוצרת בסאנטר-עמק הלואר, צרפת. שמה נגזר מהקומונה סל-סור-שר, לואר-אט-שר, שם היא נוצרה לראשונה במאה ה-19.

## מאפיינים
הגבינה נמכרת ביחידות גליליות קטנות. קוטרה בסביבות 8 ס"מ כשהבסיס מופחת לסביבות 7 ס"מ בחלק העליון, גובהה 2–3 ס"מ, ומשקלה סביב 150 גרם. הפטה המרכזי (תוך הגבינה) אופייני לגבינת עיזים, נוקשה וכבד בהתחלה, אך לח ומתרכך כשהוא נמס בפה. טעם הגבינה מלוח קלות עם טעם לוואי מתמשך. החלק החיצוני, הקליפה, יבשה עם תבנית אפורה-כחולה המכסה את כל פני הגבינה ויש לה ריח מעופש. התבנית הזו נאכלת לעיתים קרובות ויש לה טעם חזק מאוד.

## ייצור
בסביבות ה-1.3 ליטר של חלב לא מפוסטר משמשים להכנת 150 גרם גבינה. לאחר החמצת החלב באמצעות תסיסה, הוא מחומם לסביבות 20 מעלות צלזיוס. לאחר מכן מוסיפים כמות קטנה של אנזים הגבנה ומשאירים אותו למשך 24 שעות. שלא כמו רוב סוגי הגבינה האחרים, הגבן נמזג ישירות לתוך התבנית שלו, המכילה חורים זעירים כדי שמי הגבינה יזלגו החוצה באופן טבעי. לאחר מכן משאירים את הגבינה בחדר קריר ומאוורר ב-80% לחות (יבש בהשוואה למרתף טיפוסי של 100-90% לחות) למשך 10 עד 30 ימים, שבמהלכם היא מתייבשת תוך היווצרות העובש בחלקה החיצוני. ציפוי ראשוני של פחם עץ מעודד את היווצרות העובש האופייני לה.

סל-סור-שר מיוצרת בייצור פרמייר (על ידי החקלאי בחווה) (36%), בייצור קואופרטיבי וגם בתעשייתי, עם 747 טון שיוצרו בשנת 2005. על אף שהייצור התעשייתי הוא כיום במהלך כל השנה, הגבינה במיטבה בין האביב לבין הסתיו. הגבינה זכתה למעמד AOC (כינוי מקור מבוקר) בשנת 1975. על פי תקנות ה-AOC שלה, הגבינה חייבת להיעשות באזורים מסוימים במחוזות או נפות שר, אנדר ולואר-אט-שר.

הגבינה משתלבת היטב עם יינות לבנים, כמו רוב גבינות העיזים בדרך כלל, והיא מושלמת לסוף ארוחה, מוגשת בסלטים או עם פירות פרוסים כמו תפוחים או אגסים.

## קישורים חיצוניים

## הערות שוליים

קטגוריה:גבינות עיזים
קטגוריה:גבינות צרפתיות
הבלדה למחכות

"**הבלדה למחכות**" הוא סינגל של הזמרת-יוצרת הישראלית נרקיס, השיר יצא לאור ב-5 בנובמבר 2023. השיר יצא בצל אירועי מלחמת חרבות ברזל.

## רקע וכתיבה
השיר נכתב על ידי נרקיס, צליל קליפי, מור ששון והופק על ידי נדב "נאבי" אהרוני.

בהודעה שיצאה במקביל לצאת השיר כתבה נרקיס:

## וידאו קליפ ועטיפה
התמונה לעטיפה צולמה על ידי טל עבודי והעטיפה עוצבה בידי עמית יבלונקה.

על העטיפה ניתן ציור של נרקיס, ובווידאו קליפ ניתן לראות חלון עם וילון מתנופף, שנחשב כסמל של בדידות וגעגוע.

## מיקומי שיא

## קישורים חיצוניים
* 
* 

## הערות שוליים

קטגוריה:שירי נרקיס
קטגוריה:שירים בעברית
קטגוריה:שירים שנכתבו על ידי צליל קליפי
קטגוריה:שירים שהופקו על ידי נדב אהרוני
קטגוריה:שירי מלחמת חרבות ברזל
קטגוריה:שירים על געגוע
קטגוריה:שירים על כאב לב
קטגוריה:שירים על לילות
קטגוריה:סינגלים בהוצאת יוניברסל מיוזיק ישראל
ברייה סאווארן (גבינה)

גבינת **ברייה סאווארן** (בצרפתית: **Brillat-Savarin**) היא גבינת חלב פרה משולשת מבשילה רכה עם לפחות 72% שומן בחומר היבש (בערך 40% בסך הכל בגבינה כולה). יש לה קליפה טבעית ופורחת. היא נוצרה בערך ב-1890 בתור "Excelsior" או "Délice des gourmets" (עונג גורמה) על ידי משפחת Dubuc, ליד Forges-les-Eaux (Seine-Maritime) בצפון מערב צרפת. יצרן הגבינות אנרי אנדרו (Henri Androuet) שינה את שמה בשנות ה-30, כהומאז' לגסטרונומיה הצרפתית ולדמות הפוליטית ז'אן אנטלם בריה סאווארן מהמאה ה-18.

ברייה סאווארן מיוצרת כל השנה בעיקר בבורגון. היא מגיעה בגלגלים של 12–13 ס"מ ועובי של כ-4 ס"מ, ומתיישנת בין שבוע לשבועיים במרתף יבש. היא זמינה גם כגבינה טרייה (ללא הבשלה) המזכירה גבינת שמנת עשירה.

זוהי גבינה משולשת שמנת רכה בשלה שהיא טעימה, קרמית וחמצמצה קלות.

## ראו גם
* רשימת גבינות צרפתיות

## קישורים חיצוניים

## הערות שוליים

קטגוריה:גבינות צרפתיות
קטגוריה:גבינות עובש לבן
מועדון השנה (כדורגל)

**מועדון השנה** (באנגלית: **Club of the Year**) הוא פרס כדורגל המוענק בכל שנה למועדון ששלח את מספר הנציגים הרב ביותר לטקס כדור הזהב, על ידי המגזין הצרפתי פראנס פוטבול. הפרס הוענק לראשונה בשנת 2021.

## זוכים
### מועדון השנה (2021-2022)
הפרס הוענק לראשונה בשנת 2021, באותה השנה, ובשנה שלאחר מכן העניקו את הפרס למועדון ששלח את מספר השחקנים הגובה ביותר, גברים ונשים כאחד.

בשנת 2023 הוחלט לפצל את הפרס ולתת אותו למועדוני הגברים והנשים בנפרד.

### מועדון השנה לגברים (2023-הווה)

### מועדון השנה לנשים (2023-הווה)

## קישורים חיצוניים

## הערות שוליים

קטגוריה:אירופה: כדורגל
קטגוריה:פראנס פוטבול: פרסים
לתמיד

"**לתמיד**" הוא שיר שהוקלט על ידי הזמרת-יוצרת הישראלית עטרה אוריה. הוא יצא לאור ב-22 באוקטובר 2023, בהוצאת חברת התקליטים NMC יונייטד אנטרטיינמנט, כסינגל  מתוך אלבום בכורה עטרה. את השיר כתבה אוריה לבדה, ללחן שיצרה ביחד עם אריאל טוכמן והפקה מוזיקלית שנוצרה בידי טוכמן ועברי לידר.

השיר הגיע למקום החמישי במצעד של מדיה פורסט.

## רקע וכתיבה
השיר נכתב על ידי עטרה אוריה, הולחן על ידי אוריה ואריאל טוכמן והופק על ידי טוכמן ועברי לידר. במעריב סקרו את השיר וכתבו: . באייס כתבו: . גם ברשת 13 פורסמה כתבה אודות "לתמיד".

## וידאו קליפ
הווידאו קליפ הרשמי של השיר פורסם ב-22 באוקטובר 2023 והועלה לערוץ היוטיוב של עטרה אוריה. באותה העת, הועלה לערוץ היוטיוב של משטרת ישראל.

נכון לדצמבר 2023 עומד מונה הצפיות של הקליפ על למעלה מ-200 אלף צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עטרה אוריה
קטגוריה:שירים בעברית
קטגוריה:שירים שהופקו על ידי עברי לידר
קטגוריה:שירי מלחמת חרבות ברזל
קטגוריה:שירים על כאב לב
קטגוריה:שירים על מוות
קטגוריה:שירים על שוטרים
קטגוריה:סינגלים בהוצאת NMC יונייטד אנטרטיינמנט
סיפורי טום וג'רי

**סיפורי טום וג'רי** (באנגלית: **Tom and Jerry Tales**) היא סדרת טלוויזיה מונפשת אמריקאית בהשתתפות צמד החתול והעכבר טום וג'רי. הסדרה הופקה על ידי האחים וורנר הנפשה ושותפיו Turner Entertainment Co. זוהי סדרת הטלוויזיה הרביעית בזיכיון של טום וג'רי, כמו גם ההפקה הראשונה של טום וג'רי שחיקה את הסרטים הקצרים התיאטרליים המקוריים שנוצרו על ידי מייסדי האנה-ברברה ויליאם האנה וג'וזף ברברה עבור מטרו-גולדווין-מאייר. הסדרה רצה במקור בארצות הברית מ-23 בספטמבר 2006 עד 22 במרץ 2008, ברצועת השידור Kids' WB. זוהי סדרת הטלוויזיה הראשונה של טום וג'רי מאולפני ההנפשה של האחים וורנר לאחר שחברת האם טיים וורנר קנתה את Turner Broadcasting System, אז בעלי הזיכיון, בשנת 1996.

ג'וזף ברברה שימש כמפיק בפועל של הסדרה לפני מותו ב-18 בדצמבר 2006, מה שהפך את זה לפרויקט האחרון של טום וג'רי עם מעורבותו, וקיבל קרדיט סיפור בחלק מהפרקים של העונה הראשונה. הסדרה מורכבת מ-26 פרקים על פני שתי עונות, שכל אחד מהם מורכב משלושה קטעים בני 7 דקות עם נושא משותף ובערך זהה באורך של הסרט הקצר המקורי. מספר סרטונים – כמו משמר הקראטה – הופקו והושלמו ב-2005 (המסבירים את חותמת זכויות היוצרים של 2005 בקרדיטים הסופיים של העונה הראשונה למרות ששודרו במהלך עונת 2006–2007) כחלק מסדרה של יותר מ-30 סרטים מצוירים שבוטלו כמעט שנתיים לאחר הכישלון הפיננסי של לוני טונס: חוזרים לאקשן.

בישראל, שודרה הסדרה בערוץ הילדים בשנת 2007, וזאת בדיבובה האנגלי בתוספת כתוביות לעברית.

## סקירה

## מדבבים
* דון בראון בתור טום ודרופי (עונה 1)
** ויליאם האנה בתור הצרחות הנוספות של טום (רק בהקלטות אודיו בארכיון בשימוש במספר פרקים של עונה 1, אם כי ללא קרדיט)
* סם וינסנט בתור ג'רי, סניפלס וילד
* ריס תומפסון (עונה 1) ושנטל סטרנד (הלאה) בתור טפי
* מייקל דונובן בתור ספייק, דרופי (עונה 2) וטופסי
* קולין מרדוק בתור בוץ' ומיטהד
* ניקול אוליבר בתור גברת שתי נעליים ונעלי תינוק
* טרבור דבאל בתור קריין רדיו
* קרלוס אלאזראקי בתפקיד קספר לומברדו
* בן דיסקין בתור רוח 2
* זעפרן הנדרסון בתור אמא פלייטפוס
* טד קול בתור קוף
* ריצ'רד ניומן כמספר
* קלי שרידן בתפקיד העלמה שייפלי
* מאריקה הנדריסקה בתור הנסיכה עכברה חייזרית
* אלי הארווי בתור אמא קרנף
* מקסין מילר בתור מכשפה ירוקה
* אלן קנדי בתור מכשפה סגולה וג'רלדין מאוס
* ג'ייק די סמית' בתור עכבר תינוק
* קאתי וסלאק בתור תומאסינה
* ניקול בומה בתור ילדה קטנה
* טביתה סנט ז'רמן בתור גיבור לבן
* איאן ג'יימס קורלט בתור באני
* סקוט מקניל כבעל חנות טילים
* דייוויד קיי בתור מאוריסיו
* גארי צ'אלק כמציל ראשי
* מוריס למארשה בתפקיד פרנקנשטיין
* פיטר קלמיס כקריין טלוויזיה
* ג'ניס ג'אוד בתור קיטי
* מייקל דובסון בתור זכר קנגורו
* ג'ון פיין בתור באסטר
* אנדריאה ליבמן בתור טודלס גאלור
* בריאן דראמונד בתור ג'ו בר, קולות נוספים
* לואי צ'ירילו בתור אריה, קולות נוספים
* ליסה אן בילי בתור לביאות
* פול דובסון בתור המתופף עכברוש
* מאט היל כקריין תחרות גלישה
* צ'אק הובר בתור בלהופ
* פיטר ניו בתור טוני הפיצה השמנונית

## קישורים חיצוניים

קטגוריה:סדרות טלוויזיה אמריקאיות לילדים
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנת 2006
קטגוריה:ערוץ הילדים: תוכניות רכש
קטגוריה:טום וג'רי
קטגוריה:האחים וורנר: סדרות טלוויזיה
קטגוריה:האנה-ברברה
קטגוריה:האחים וורנר הנפשה: סדרות טלוויזיה
אנחנו זה גורל

"**אנחנו זה גורל**" הוא שיר של הזמרים הישראלים שרית חדד ועדן חסון. השיר יצא לאור כסינגל ב-12 בנובמבר 2023, באמצעות חברות התקליטים שרית חדד הפקות ושרית הפקות.

## רקע וכתיבה
את השיר כתבו, הלחינו והפיקו בת זוגה של חדד, תמר יהלומי, ושותפה ליצירה יונתן קלימי בהשפעת מלחמת חרבות ברזל שפרצה ב-7 באוקטובר 2023. חדד וחסון פרסמו הצהרה משותפת אודות השיר: .

## וידאו קליפ
הווידאו קליפ של השיר פורסם ב-12 בנובמבר 2023, לצד הסינגל עצמו. הקליפ כולל צילומים מתוך הופעותיהם של חדד וחסון בבסיסי חיילים, בבתי חולים ובמפגשים עם המפונים מעוטף עזה והדרום. נכון לנובמבר 2025, לשיר יש למעלה מ-2 מיליון צפיות ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שרית חדד
קטגוריה:שירי עדן חסון
קטגוריה:דואטים
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהופקו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירי מלחמת חרבות ברזל
קטגוריה:סינגלים בהוצאת שרית הפקות
האספה המחוקקת של קרנאטקה

**האספה המחוקקת של קרנאטקה** (בקאנדה: **ಕರ್ನಾಟಕ ವಿಧಾನಸಭೆ**; בעבר **האספה המחוקקת של מייסור**) היא הבית התחתון של בית המחוקקים הדו-ביתי של קרנאטקה.

## היסטוריה
### מדינת מייסור
יסודות האספה המחוקקת של קרנאטקה קבועים באספה המחוקקת של מדינת מייסור, שהוקמה על ידי צ'מרג'נדרה וודיאר העשירי  ב-1881. האספה, שנועדה לאפשר לעם להביע דעה לגבי המשטר, החלה כאספה לא פורמלית, כאשר המועצות של מחוזות מייסור נתבקשו למנות נציגות מטעמם לאספה, ועד 1886 חברי האספה התבקשו לשלוח נציגים אחרים בכל פעם, ב-1887 נקבעו מראש כמות הנציגים ושמותיהם.

ב-1891 נקבעה מערכת בחירות, כשבעלי זכות הצבעה היו משלמי מס קרקעות בשווי שבין 100 ל-300 רופי הודי או משלמי מס לבית או חנות בעיר בין 13 ל-17 רופי הודי, כאשר בעלי השכלה נכללים. כמות חברי האספה נקבעה ללא יותר מ-351.

ב-1894 נקבעה תקופת כהונה של חברי האספה ל-3 שנים, וזכות ההצבעה הורחבה למשלמי מס קרקעות בין 50 ל-200 רופי הודי, כשהסכום משתנה בין טלוקים (מחוזות) שונים. במקביל, ייצוגם של 78 יישובים בעלי פחות מחמשת אלפים תושבים איבדו את הייצוג שלהם באספה, ומספר חבריה ירד ל-277.

ב-1907 הוקם בית עליון, המועצה המחוקקת של מייסור, והאספה המחוקקת הייתה לבית תחתון.

ב-1918 הורחבה זכות ההצבעה לכלל משלמי מס קרקעות בשווי 50 רופי בכל המדינה, או משלמי 10 רופי כמס נכס עירוני.

ב-1922 הוקמה ועדת רפורמות, שקבעה את מספר הנציגים באספה ל-200, בהם 15 מושבים שמורים למוסלמים, 5 לנוצרים-הודים ו-3 לקאסטות נמוכות (מספר שהוגדל ל-6 בהמשך). זכות הצבעה הוענקה ללא דרישת תשלום מס, וב-1923 נתן לאספה מעמד מחייב, כשנקבע שגביית מיסים חדשים והעברת תקציב תחייב את אישור האספה. ב-1929 הוענקה לנשים הזכות להיבחר לאספה.

### לאחר עצמאות הודו
באוקטובר 1974 מינה המהרג'ה של ייסור אספה חוקתית כדי שתכתוב חוקה למדינה. האספה החליטה ברוב גדול כי החוקה תנוסח על ידי האספה החוקתית של הודו. המהרג'ה הורה בדצמבר 1949 על פיזור האספה המחוקקת והמועצה המחוקקת, והאספה החוקתית שימשה כפרלמנט זמני עד לקיומם של בחירות ב-1952.

באספה החדשה שנבחרה ב-1952 כללה 99 נציגים נבחרים ואחד ממונה. עם הקמת מדינת אנדרה והשינויים בגבולות מדינת מדראס ב-1953 ניתנו אזורים מסוימים ממדראס למייסור, והאספה גדלה ב-5 נציגים.

עם עיצובן מחדש של גבולות מייסור תחת חוק ארגון מחדש של המדינות ב-1956, גדל כוחה של האספה ל-208, מספר שגדל ל-216 ב-1967 ול-224 ב-1987, לצד נציג ממונה אחד.

ב-1973 שינתה מדינת מייסור את שמה לקרנאטקה, ושם האספה הפך מהאספה המחוקקת של מייסור להאספה המחוקקת של קרנאטקה.

האספה בוחרת את 12 נציגי קרנאטקה ברג'יה סבהה.

## קישורים חיצוניים

## הערות שוליים

קרנאטקה
קטגוריה:קרנאטקה
לוויין מחקר באטמוספירה העליונה

**הלוויין לחקר האטמוספירה העליונה** (**UARS**) היה מצפה מסלולי המופעל על ידי נאס"א, שתפקידו היה לחקור את האטמוספירה של כדור הארץ, ובמיוחד את שכבת האוזון המגינה על האטמוספירה. הלוויין, שמשקלו היה 5,900 קילוגרם, נשלח ממעבורת החלל דיסקברי במהלך משימת STS-48 ב-15 בספטמבר 1991. הוא נכנס למסלול כדור הארץ בגובה מבצעי של 600 קילומטרים, עם נטייה מסלולית של 57 מעלות.

משך המשימה המקורי היה אמור להיות שלוש שנים בלבד אך הוארך מספר פעמים. כשהמשימה הסתיימה לבסוף ביוני 2005 עקב קיצוצים במימון, 14 שנים לאחר שיגור הלוויין, שישה מתוך עשרת המכשירים שלו עדיין היו פעילים. פעולה אחרונה להורדת מסלול UARS בוצעה בתחילת דצמבר 2005 כדי להכין את הלוויין למסלולו הסופי. ב-26 באוקטובר 2010, תחנת החלל הבינלאומית ביצעה תמרון כדי להימנע מלהיפגע משאריות UARS.

הלוויין UARS, שהוצא משימוש, נכנס שוב לאטמוספירה של כדור הארץ ב-24 בספטמבר 2011. תשומת לב תקשורתית ניכרת אפפה את האירוע, בעיקר בשל התחזיות של נאס"א לפיהן חלקים ניכרים מהלוויין עלולים להגיע לקרקע, ועלול לסכן אזורים מיושבים. עם זאת, שאריות הלוויין נשרו בסופו של דבר באזור מרוחק של האוקיינוס השקט.

## קישורים חיצוניים

## הערות שוליים

קטגוריה:לוויינים אמריקאיים
אקסבייר טילמן

**אקסבייר ג'סטיס טילמן האב** (באנגלית: **.Xavier Justis Tillman Sr**; נולד ב-12 בינואר 1999) הוא כדורסלן אמריקאי המשחק בקבוצת שארלוט הורנטס מליגת ה-NBA, בעמדת הפאוור פורוורד.

## קריירת מכללות
טילמן נולד בעיר גרנד ראפידס שבמישיגן, ובין השנים 2017–2020 למד באוניברסיטת המדינה של מישיגן. בעונתו השלישית בקבוצת האוניברסיטה, 2019/2020, העמיד ממוצעים של 13.7 נקודות, 10.3 ריבאונדים, 3.0 אסיסטים ו-2.1 חסימות למשחק, וזכה בתואר שחקן ההגנה של "מחוז Big Ten".

## קריירה מקצועית
### ממפיס גריזליס
טילמן נבחר בבחירה ה-35 של דראפט ה-NBA 2020 על ידי סקרמנטו קינגס, אשר העבירה אותו בטרייד לממפיס גריזליס. בעונתו הראשונה בממפיס שותף ב-59 משחקים, ורשם ממוצעים של 6.6 נקודות ו-4.3 ריבאונדים למשחק. ב-19 באפריל 2023 קבע שיא קריירה של 22 נקודות, במשחק פלייאוף מול לוס אנג'לס לייקרס.

### בוסטון סלטיקס
בפברואר 2024 הועבר בטרייד לבוסטון סלטיקס, תמורת למאר סטיבנס ושתי בחירות דראפט.

**שארלוט הורנטס**

בחמישה בפברואר 2026, הועבר בטרייד לשארלוט הורנטס, תמורת מזומן ובחירת סיבוב שני של דראפט 2030.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:גרנד ראפידס: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מישיגן
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:כדורסלני בוסטון סלטיקס
קטגוריה:בחירות דראפט של סקרמנטו קינגס
קטגוריה:אמריקאים שנולדו ב-1999
בדיקת כוח הכבידה II

**בדיקת כוח הכבידה II** או **בדיקת כוח הכבידה B** (**GP-B**) הייתה ניסוי מבוסס לוויין לבדיקת שתי תחזיות לא מאומתות של תורת היחסות הכללית: האפקט הגיאודטי וגרירת המסגרת. זה אמור היה להתבצע על ידי מדידה, בדיוק רב, של שינויים זעירים בכיוון הספין של ארבעה גירוסקופים הכלולים בלוויין המקיף את כדור הארץ בגובה 650 ק"מ, וחוצה ישירות מעל הקטבים.

הלוויין שוגר ב-20 באפריל 2004 על רקטת דלתא II. שלב הטיסה לחלל נמשך עד 2005; מטרת הלוויין הייתה למדוד את עקמומיות מרחב-זמן ליד כדור הארץ, ובכך את פיזור וכוון המתח-אנרגיה (הקשור לפיזור ולתנועת החומר בחלל) בכדור הארץ ובקרבתו. מדידה זו סיפקה מבחן של תורת היחסות הכללית, גרביטומגנטיות ומודלים קשורים. החוקר הראשי של ניסוי זה היה פרנסיס אווריט.

תוצאות ראשוניות אישרו את האפקט הגיאודטי הצפוי בדיוק של כ-1% ודו"ח נאס"א  מדצמבר 2008 הצביע על כך שהאפקט הגיאודטי אושר כטוב מ-0.5%.

במאמר שפורסם בכתב העת "Physical Review Letters" בשנת 2011, המחברים דיווחו על ניתוח הנתונים מכל ארבעת הגירוסקופים, בהתאמה טובה עם תחזיות תורת היחסות הכלליות.

## סקירה כללית
בדיקת כוח כבידה II היה ניסוי גירוסקופ תורת היחסות שמומן על ידי נאס"א. המאמצים הובלו על ידי המחלקה לפיזיקה של אוניברסיטת סטנפורד עם לוקהיד מרטין כקבלן המשנה העיקרי. מדעני המשימה ראו בו את ניסוי תורת היחסות השני בחלל, לאחר השיגור המוצלח של גרביטציה פרוב A (GP-A) ב-1976.

תוכניות המשימה היו לבחון שתי תחזיות לא מאומתות של תורת היחסות הכללית: האפקט הגיאודטי וגרירת מסגרת. זה היה אמור להתבצע על ידי מדידה, בדיוק רב, של שינויים זעירים בכיוון הספין של ארבעה גירוסקופים הכלולים בלוויין כדור הארץ המקיף ב-650 ק"מ גובה, העובר ישירות מעל קטבי כדור הארץ. הגירוסקופים נועדו להיות כל כך נקיים מהפרעות שהם יספקו מערכת התייחסות כמעט מושלמת למרחב-זמן. זה יאפשר להם לחשוף כיצד החלל והזמן "מתעוותים" על ידי נוכחות כדור הארץ, ובכמה סיבוב כדור הארץ "גורר" איתו את החלל-זמן.

האפקט הגיאודטי הוא אפקט הנגרם על ידי מרחב-זמן "מעוקל" על ידי מסת כדור הארץ. ציר של גירוסקופ כאשר הוא מועבר במקביל סביב כדור הארץ בסיבוב שלם אחד, אינו מצביע בסופו של דבר לאותו כיוון כמו קודם. ניתן לחשוב על הזווית ה"חסרה" ככמות שהגירוסקופ "נשען עליה" לתוך השיפוע של עקמומיות המרחב-זמן. הסבר מדויק יותר לחלק עקמומיות החלל של הנקיפה הגיאודטית מתקבל על ידי שימוש בקונוס כמעט שטוח למודל של עקמומיות החלל של שדה הכבידה של כדור הארץ. קונוס כזה נעשה על ידי חיתוך "פרוסת פאי" דקה מעיגול והדבקה של הקצוות החתוכים זה לזה. הפרצסיה הגיאודטית המרחבית היא מדד לזווית "פרוסת העוגה" החסרה. בדיקת כוח המשיכה B הייתה אמורה למדוד את ההשפעה הזו בדיוק של חלק אחד ל-10,000, הבדיקה המחמירה ביותר של תחזיות תורת היחסות הכללית עד כה.

## קישורים חיצוניים
* 

* 

## הערות שוליים

קטגוריה:פיזיקה: ניסויים
לואיס מיילי

**לואיס מיילי** (באנגלית: **Lewis Miley**; נולד ב-1 במאי 2006 בסטנלי שבאנגליה) הוא כדורגלן אנגלי המשחק בעמדת הקשר בקבוצת ניוקאסל יונייטד מהפרמייר ליג.

## קריירת מועדונים
מיילי גדל במחלקת הנוער של ניוקאסל יונייטד. ב-28 במאי 2023 ערך את הופעת הבכורה שלו בקבוצה הבוגרת של המועדון, בתיקו 1–1 נגד צ'לסי במשחק המחזור ה-38 בפרמייר ליג לעונת 2022/2023. ב-7 בנובמבר 2023 ערך את הופעת הבכורה שלו בליגת האלופות, בהפסד 0–2 לבורוסיה דורטמונד במסגרת שלב הבתים לעונת 2023/2024.

## קישורים חיצוניים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ניוקאסל יונייטד
קטגוריה:אנגלים שנולדו ב-2006
באו זרים למקדשי

"**באו זרים למקדשי**" (לעיתים: "באו זרים במקדשי", או: "יאתיו") הוא שיר לחנוכה. המילים, שחוברו על ידי מהר"ם א"ש הם שני בתים מתוך פיוט ארוך לחנוכה, שהולחנו בשנת ה'תשמ"ג על ידי הרב דוד כוכב, בזמן היותו תלמיד בישיבת מרכז הרב. השיר מתאר את כניסת היוונים לבית המקדש ואת גזירות אנטיוכוס (שכללו השבתה של עבודת המקדש וכן ביטול של חגי ישראל ומועדיו) שנמשכו עד הצלחת מרד החשמונאים. השיר מייחס את כוחם של החשמונאים ככוח שניתן להם מאת הקב"ה ואליו מיוחסת גם הצלחת המרד: "אזרתם עוז וגבורה, לישע עמך יצאת, וגאלתם חיש מהרה".

השיר המקורי של מהר"ם א"ש בנוי באקרוסטיכון "אני מאיר בן יהודה חזק", ומסתיים בבקשת גאולה "חזק ואמיץ גואלינו ה' צבאות, שוב שנית לגאלנו ופקוד גפן זאת".

השיר בוצע על ידי עקיבא מרגליות ועל ידי אמנים נוספים.

## קישורים חיצוניים
* באו זרים במקדשי, באתר הספרייה הלאומית
* זמר נאה לחנוכה מאת מהר"ם א"ש, בתוך: איזנשטט, מנחם בן מאיר, ** זכרון יהודה**, באתר היברובוקס

## ביאורים

## הערות שוליים

קטגוריה:שירים בעברית
קטגוריה:פיוטים לחנוכה
סויוז MS-04

**סויוז MS-04** (ברוסית:**Союз МС-04**) היא חללית סויוז ששוגרה לחלל ב-20 באפריל 2017 מקוסמודרום בייקונור ונחתה ב-3 בספטמבר. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 51 לתחנת החלל הבין-לאומית.

סמל המשימה פותח על בסיס רעיון של פישר ויורצ'יחין.
## הצוות
*  פיודור יורצ'יחין - מפקד
*  ג'ק פישר - מהנדס טיסה
*  פגי ויטסון - מהנדס טיסה, בנחיתה בלבד (הגיע לחלל עם חללית סויוז MS-03)

### צוות גיבוי
*  סרגיי ריאזאנסקי - מפקד
*  רנדולף ברזניק - מהנדס טיסה

## תיאור המשימה
הכנות לטיסה החלו ביולי 2015. באוקטובר 2016 ברוסקוסמוס התקבלה החלטה לצמצם את הרכב הצוות הרוסי ל-2. הרכב מצומצם זה היה מתוכנן להישאר עד להפעלת מודול חדש "נאוקה" שתוכנן לסוף 2017. כמו כן הוחלו לדחות את השיגור למרץ 2017. בהמשך מועד השיגור נדחה ל-20 באפריל.

חללית "סויוז MS-04" שוגרה ב-20 באפריל 2017 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "פואיסק" של תחנת החלל הבין-לאומית ב-20 באפריל ללא בעיות. באותה עת בתחנת החלל שהתה משלחת מס' 51 בפיקוד שיין קימברו.

צוות החללית הצטרף למשלחת שגדלה ל-5 אנשי צוות.

"סויוז MS-04" נשארה מחוברת לתחנת החלל כחללית חירום.

ב-3 בספטמבר 2017 החללית התנתקה מתחנת החלל וחזרה לכדור הארץ עם יורצ'יחין, פסקה ופגי ויטסון (הגיע לחלל בחללית סויוז MS-03). הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 52 לתחנת החלל הבין-לאומית.

## קישורים חיצוניים

* מידע על הטיסה
* תיאור המשימה

## הערות שוליים

קטגוריה:תוכנית סויוז
קטגוריה:2017 ברוסיה
סויוז MS-05

**סויוז MS-05** (ברוסית:**Союз МС-05**) היא חללית סויוז ששוגרה לחלל ב-28 ביולי 2017 מקוסמודרום בייקונור ונחתה ב-14 בדצמבר. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 52 לתחנת החלל הבין-לאומית.

סמל המשימה פותח על בסיס סמל שהוגש בתחרות פתוחה בה השתתפו 700 אמנים.
## הצוות
*  סרגיי ריאזאנסקי - מפקד
*  רנדולף ברזניק - מהנדס טיסה
*  פאולו נספולי - מהנדס טיסה

### צוות גיבוי
*  אלכסנדר מיסורקין - מפקד
*  מארק ואנדה חיי - מהנדס טיסה
*  נוריסיגה קנאי - מהנדס טיסה

## תיאור המשימה
חללית "סויוז MS-05" שוגרה ב-28 ביולי 2017 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.

החללית התחברה למודול "ראסווט" של תחנת החלל הבין-לאומית באותו יום כעבור כ-6 שעות ללא בעיות. באותה עת בתחנת החלל שהתה משלחת מס' 52 בפיקוד פיודור יורצ'יחין.

צוות החללית הצטרף למשלחת שגדלה ל-6 אנשי צוות.

"סויוז MS-05" נשארה מחוברת לתחנת החלל כחללית חירום.

ב-14 בדצמבר 2017 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.

עם ניתוק החללית מתחנת החלל החלה לפעול משלחת מס' 53 לתחנת החלל הבין-לאומית.

יחידת נחיתה מוצבת כיום במוזיאון הטכני בקרבת מוסקבה.

## קישורים חיצוניים

* מידע על הטיסה
* תיאור המשימה

## הערות שוליים

קטגוריה:תוכנית סויוז
קטגוריה:2017 ברוסיה
חוק כלי היריה

**חוק כלי היריה, תש"ט–1949** מסדיר את נושא כלי הירייה בישראל והוא מחייב רישיון לשם שלל פעולות הקשורות בכלי ירייה, ובכלל זה ייצורם, יבואם, יצואם ונשיאתם.

## היסטוריה חקיקתית
החוק החליף את פקודת כלי היריה שחוקקה ממשלת המנדט, ואושר בכנסת הראשונה ב-1 באוגוסט 1949.

מאז אישורו תוקן החוק 24 פעמים. תיקונים עיקריים:
* בתיקון מס' 3, שאושר ב-9 באפריל 1962 הוסדרה פעולתם של מטווחים החל מתחילת שנת ה'תשכ"ד.

## הוראות החוק
החוק מגדיר כלי ירייה: "כלי בעל קנה העשוי לירות כדור, קלע, פגז, פצצה או כיוצא באלה, שבכוחם להמית אדם, וכולל חלק, אביזר ותחמושת של כלי כזה, וכן כלי נשק שסוגל לפלוט חומר הנועד להזיק לאדם, לרבות חלק, אביזר ותחמושת לכלי נשק כאמור ולרבות מכל המכיל או שסוגל להכיל חומר כאמור ולמעט מכל גז מדמיע".

החוק קובע שייצור כלי ירייה מותנה ברישיון או באישור הממשלה. יבוא ויצוא של כלי ירייה צבאי יעשה רק באישור הממשלה. יבוא ויצוא של כלי ירייה שאינו כלי ירייה צבאי מותנה ברישיון. עסק העוסק בקנייה ומכירה של כלי ירייה, באחסנתם או בתיקונם חייב רישיון. 

נשיאת כלי ירייה חייבת רישיון. החזקת כלי ירייה חייבת רישיון, שיינתן רק לאחר שאדם שהוסמך לכך בדק את כלי הירייה ומצאו ראוי לשימוש. רישיון יינתן רק לאחר שמקבל הרישיון עבר הכשרה מתאימה ללימוד השימוש בכלי ירייה מסוג הכלי שהוא מבקש לרכוש, והפעיל במטווח כלי ירייה מסוג הכלי שהוא מבקש לרכוש. כללי ההכשרה נקבעו בתקנות כלי הירייה (הכשרה), התשע״ח–2018. חובות אלה אינן חלות על כלי ירייה שנמסר מטעם צה"ל או משטרת ישראל.

הדרכה ואימון בשימוש בכלי ירייה תיעשה רק בידי מי שקיבל רישיון לכך. 

קנייה של כלי ירייה מותרת רק למי שקיבל רישיון לכלי ירייה זה. מכירה או מסירה של כלי ירייה לאדם מותרת רק לאחר שהמוסר נוכח כי יש בידי הקונה או המקבל רישיון לאותו כלי ירייה, או שמותר לו להחזיק בכלי הירייה.

הקמה וניהול של מטווח חייבים רישיון. כניסת אדם למטווח ושהייה בו, תהיה רק בהתאם להוראות של מנהל המטווח או של מי שמינה לכך, והפעלת כלי ירייה במטווח תהיה רק בפיקוחו של מפקח. אימון בירי מכלי ירייה יהיה רק במטווח.

## תקנות
מכוח החוק הותקנו התקנות הבאות:
* 
* 
** : הוראת שעה בעקבות מלחמת חרבות ברזל.
* . החליפו את תקנות כלי הירייה (תוקפם של רישיונות), התשס״ג–2002.
** : הוראת שעה בעקבות מלחמת חרבות ברזל.
* 

## יישום החוק
במתן רישיונות לפי חוק זה עוסק האגף לרישוי כלי ירייה במשרד לביטחון לאומי.

בעקבות טבח שבעה באוקטובר הוגמשו הקריטריונים לקבלת רישיון נשק לפי חוק זה, וחל גידול עצום בבקשות לרישיון נשק.

## קישורים חיצוניים
* 
* 
* 

## הערות שוליים

קטגוריה:ישראל: חקיקת ביטחון
קטגוריה:הכנסת הראשונה: חקיקה
משלחת מס' 51 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 51** (באנגלית: **Expedition 51**) הייתה משלחת לתחנת החלל הבין-לאומית שפעלה מ-10 באפריל 2017 ועד ל-2 ביוני 2017. מפקד המשלחת הייתה פגי ויטסון מארצות הברית. המשלחת פעלה במשך 53 ימים.

במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
## הרכב המשלחת

## פעילות המשלחת
פעילות המשלחת החלה ב-10 באפריל 2017 עם עזיבת חללית סויוז MS-02 בה היה חלק של משלחת מס' 50. באותה עת בתחנת החלל נותרו 3 אנשי צוות.

נמשך טיפול בפינוי אספקה מחללית פרוגרס MS-05. החללית התחברה למודול "פירס" ב-19 ביולי עם 2,405 ק"ג אספקה. החללית התנתקה מתחנת החלל ביולי 2017.

ב-20 באפריל למודול "פואיסק" התחברה חללית "סויוז MS-04" וצוות המשלחת גדל ל-5 אנשים.  

ב-18 באפריל צוות לכד חללית מטען Cygnus CRS OA-7 בהמשך החללית חוברה למודול "יוניטי". עם החללית הגיעו 3,376 ק"ג אספקה כולל 34 לוויינים שונים ו-4 לוויינים מדגם Lemur-2 של בחברת Spire Global (שוחררו לחלל לאחר ניתוק החללית מתחנת החלל). החללית התנתקה מתחנת החלל ביולי.

ב-12 במאי ויטסון ופישר ביצעו פעילות חוץ-רכבית שנמשכה כ-4 שעות. במהלך הפעילות בוצעו פעולות תחזוקה ושינוי מקום מתאם של מערכת עגינה.

מ-15 במאי ועד ל-27 במאי בוצע שחרור למסלול 34 לוויינים שהגיעו בחללית אספקה. רובם כולל לוויין ישראלי היו חלק של פרויקט בין-לאומי QB50 לחקר אטמוספירה.  

ב-23 במאי ויטסון ופישר ביצעו פעילות חוץ-רכבית שנמשכה כ-3 שעות. במהלך הפעילות הוחלף ציוד פגום והותקנו אנטנות נוספות.

חברי המשלחת ביצעו מספר רב של ניסויים מדעים בתחומים שונים.

ב-2 ביוני נוביצקי ופסקה נכנסו לחללית "סויוז MS-03" וחזרו לכדור הארץ. פגי ויטסון נותרה בתחנת החלל. אחריות על תחנת החלל הבין-לאומית עברה למשלחת מס' 52 לתחנת החלל הבין-לאומית. פגי ויטסון נותרה בתחנת החלל.

## קישורים חיצוניים

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 51 בתחנת החלל הבין-לאומית
* תיאור פעילות של הצוות הרוסי בתחנת החלל
* נתונים על משימה של חללית אספקה פרוגרס MS-05
* משימה של Cygnus OA-7
    
## הערות שוליים

         

קטגוריה:תחנת החלל הבין-לאומית